Arhinmäki moittii isyysuutisointia
Torstai 1.12.2011 klo 15.42 (päivitetty klo 15.49)
Paavo Arhinmäki haluaa oikoa Suomen Kuvalehden julkaisemaa uutista.
LUE MYÖSSK: Arhinmäki jää isyyslomalle tammikuussaArhinmäki moittii isyysuutisointia
Suomen Kuvalehti kertoi tänään torstaina, että kulttuuri- ja urheiluministeri Paavo Arhinmäki (vas) saa lapsen ja jää isyyslomalle. Opetusministeriö lähetti iltapäivällä asiasta tiedotteen, jonka mukaan Arhinmäki haluaa oikaista lehden virheelliset tiedot. - Uutinen tulevasta perheenlisäyksestä pitää paikkansa, mutta juttu sisältää asiavirheitä. Toisin kuin uutisessa väitetään, Arhinmäki ei joudu keskeyttämään presidentinvaalikampanjaansa isyysloman takia. Tiedotteen mukaan isyysloma ei tule vaikeuttamaan Arhinmäen ministerin tehtäviä, sillä lomaan on valmistauduttu huolellisesti. Tiedotteen mukaan tarvetta "pätkäministerille" ei ole. - Arhinmäki pitää erittäin valitettavana, että yksityisyyden suojan piiriin kuuluva asia tuli julkisuuteen näin ja sen pohjalta tehtiin virheitä sisältävä uutinen. Isyyslomasta oli valmistauduttu tiedottamaan ajallaan. IL